Մարդը, որ քո ուղեղում խոսում է, ուղղորդում է, ինքը նույն ձայնն է։ Մի քանի տարի առաջ ինձ անճանաչելի մի վայրում էի գտնվում, ինձ հետ տեղի էին ունենում երեւույթներ, որոնք, իմ կարծիքով, ինձնից շատ հեռու պիտի լինեին։ Հստակ եմ հիշում, որ ուղեղումս նույն ձայնն էր, ինչ որ հիմա է, ինչ-որ եղել է դպրոցում։ Ուրեմն ոչ մի բան չի փոխվել, ուրեմն հենց նույն մարդն է եղել այնտեղ, հենց նույն մարդն է հիմա։ Ես նույն հարցեր տվող ձայնն եմ լսում․ այսինքն ինքը լուծումներ չի գտել, ինքը խորամանկ չի դարձել, իմաստուն չի։